Densità ëd popolassion

La densità ëd popolassion d'un pais o ëd na sità a l'é calcolà an dividend la popolassion con la surfassa. Për esempi, la Fransa a l'ha na popolassion ëd 60.561.200 përson-e, e na surfassa ëd 551.695 kilòmetr quàder, parèj soa densità ëd popolassion a l'é antorn a 109,8 përson-e për kilòmetr quàder.

Vàire fator a peulo anfluensé la densità ëd popolassion. Për esempi, ël clima. La Groenlandia a l'ha na densità ëd popolassion motobin bassa përchè a l'é motobin frèida, e pa tanta gent a veul vive ambelelà.

Tante sità a son costruìe vzin ai fium, përchè le prime popolassion a dovìo esse vzin a l'eva për ancaminé na società, parèj le tère dantorn ai fium ëd sòlit a l'han n'àuta densità ëd popolassion.

Quaich pòst, com le sità, a l'han na densità ëd popolassion motobin àuta. La densità ëd popolassion ëd New York a l'é ëd 10.292 përson-e për kilòmetr quàder. Autr pòst a peulo avèj na densità ëd popolassion motobin bassa. La densità ëd popolassion dël Cànada a l'é mach ëd 3,5 përson-e për kilòmetr quàder përché a l'é na nassion motobin gròssa.

La nassion con la pi auta densità ëd popolassion a l'é Mònaco, con 16.620 përson-e për kilòmetr quàder. La nassion con la densità pi bassa a l'é la Groenlandia, che a l'ha mach 0,03 përson-e për kilòmetr quàder.

Categorìa:Siense dl'òmo